[ লুইস গ্লুক ইউএসএগী নিউইয়র্ক ( এপ্রিলগী ২২, ১৯৪৩) শহরদা পোকই।  অদুগা চাওরকখিবনা লোং আইল্যান্ড কৌবা পিকলবা টাউন মচা অমদনি।  মহাক্কি ফজরবা মমিংদি লুইস এলিজাবেথ গ্লুক কৌজৈ, অদুবু সাহিত্যগী লমদা লুইস গ্লুক হাইদুনা ময়াম্না খংনৈ।  গ্লুককী ইমুং মনুং আমেরিকাদা শুরোন অহুম মমাংদা ইমিগ্রেন্ট ওইনা লাকখিবনি।  মহাক্কি মপাবুং ডেনিয়েল গ্লুক নিউইয়র্কতা পোকখি।  ডেনিয়েল না মখোয়গী ইমুংদা অহান্বা পোক্পা আমেরিকান শুরোননি।  মহাক্কি মপাবুংগী মপা মপুশিং হাঙ্গেরিয়ান ইহুদি নি।  অমরোমদনা মহাক্কী মমা বিয়াত্রিশ গ্লুক রাশিয়ান ইহুদি ইমুংগী নিঙোলনি।  লুইস গ্লুককি মপাবুং ডেনিয়েল সাহিত্য পামজবা লাইরিক য়াম্না পাম্বা অমসুং অইবা অমা ওইনিংবগী মঙ মঙজবা মীওই অমনি।  অসোমদনা মমাইবেম্মা বিয়াত্রিস য়ুম্বুরেন্বি ওইনা লৈজরবসু ম্যাসাচুটসকি ওয়েলেসলি কলেজতা গ্রেজুয়েট লোয়শনখিবা নিঙোল অমনি।  মহাক্কী অহলশিংনা অঙাং ওইরিঙৈদগী গ্রীক মিথকি লাইরিক য়াম্না পাহল্লকখি।  অদুনা লুইস গ্লুককী শৈরেং দা গ্রীক পুরান অমদি মমাঙৈগী মীথ, পুৱারী, মৈহৌরোন য়াম্না তোইনা শীজন্নবা উবদা থোইদোকনা ঙকনিঙাই লৈতে।
 মদোমতা হৌগৎলগা খংপ্রেক খংনা খোংলকই চেক্লা অমা।
 কৈদৌনুংদসু অপনবা পীখিবা লৈখিব্রনে?
 চেক্লাগী খোঞ্জেলদা নত্রগা মীওইবগী তেংথাখোল ওইনা,
পুনশিনবরে ঐখোয় অনীবু মফম অমত্তদা।
 ঙৌশোক ঙৌরবা ফমুং, তুম্বা য়াদ্রবা অহিং ।
 হৌগৎকে হায়রনি ঙাহাক লৈরগা ।
 হৈথরক্লি মখোয় অনিগী ঙকশম য়ৌনা।
 হকচাং কয়াৎ পুম্বা ওমচাকনহল্লি নুপাগী শারবা নুংশ্বাস্বর ।
 মীৎ পাংথোকতুনা য়েংঙি ঐনা: নংসু য়েংলম্মী ঐবু ।
 ইমুং মঙ্গোল কোইথুং থুংলম্মি।
 মীংশেলদা উরম্মী ঐগী মায়থোঙতবু।
 লান্থোক্তুনা চৎলম্মী ঐখৌয়বু, মঙাল পুম্বা শন্দোক্তুনা।
 করিনো নঙনা নীংজখিবা, অপাম্বা অমা লৈরে হাইখিবদো?
 ঐগী পামজবদি ময়াম্মনি, নীংজবসু ময়াম`মা লৈজৈ ।
 মীনম্বা ্বাহৈ কয়া হাইখি।
 নহাকনা পামজরিবসি করিনো হায়না।
 ঐনা নীংজরিবা পামজরিবাসিদি করি ওইরমগনি নহাক খঙলব্রা?
 খঙদেদা ঐসু।  হল্লকনিংঙম্বনি ননাক্তা অমুক।
 ঐখোয় অনি থুংনগনি, লৈমিন্নগনি অরোয়বদা অরোয়বা মতমদুদা।
 মতমপুম্বদা ঐনা নীংজদুনা লাকচখিবদো।
 ঐদি শৈরেং অমখক্তংগা পামজখিবনি। 